Techoù a vez implijet er rummad, ha kalz tudennoù o deus unan da nebeutañ, evel «xa0Dho !xa0» (Duh ! e saozneg), tro-lavar brudet-kenañ Homer, «xa0Excellent !xa0» gant Charles Montgomery Burns, pe choazh «xa0HA-Haw!xa0» goapaus Nelson Muntz. Kantadoù a eiltudennoù zo, evel ar gelennerien, mignoned ar familh pe choazh un niver bras a dud vrudet hag anavezet forzh pegement hiziv an deiz. Tudennoù zo o chom e lechioù resis evel Moe, tavarnour muiañ-karet Homer, pe choazh Karl ha Lenny, a zo o labourat gantañ er greizenn nukleel. Pep tudenn er rummad zo bet dibabet-mat evit derchel ur perzh a-ratozh e kêr Springfield.